kardosdrur/scandi-wiki huggingface dataset:
Kenneth Brylle Larsen

Kenneth Brylle Larsen (født 22. maj 1959 i København) er forhenværende landsholdsspiller i fodbold og træner – senest for fodboldklubben Hvidovre IF. Har de seneste 10 år været Chefscout i den belgiske topklub Club Brugge.

Som aktiv scorede han 2 mål i 16 kampe på A-landholdet og repræsenterede Danmark ved EM i Frankrig i 1984.

Karriere 
Kenneth Brylle er født i København og startede karrieren i den lokale klub, Frederiksberg Boldklub. Han spillede for Hvidovre IF i den næstbedste danske række og hjalp klubben til oprykning i 1978. Før sæsonen 1979 skiftede Brylle til ligarivalerne og de danske mestre fra Vejle Boldklub, hvor han fik sit nationale gennembrud med 13 mål i 24 divisionskampe.

I slutningen af 1979 blev Kenneth Brylle hentet til belgiske RSC Anderlecht, hvor han med en scoring i finalen var med til at vinde UEFA Cup 1982-83. I 1984 skiftede han til PSV Eindhoven og videre til Olympique Marseille i 1985, inden han i 1986 vendte tilbage til belgisk fodbold for at spille for Club Brugge, med hvem han vandt det belgiske mesterskab i 1988. Samme år blev Brylle topscorer i UEFA Cup med seks mål.
Kenneth Brylle var også med til at tabe UEFA Cup-finalen for Anderlecht i 1984 og den franske pokalfinale med Olympique Marseille i 1986.

Ved EM i Frankrig i 1984 udlignede han til 2-2 fire minutter efter at være skiftet ind i den afgørende indledende gruppekamp mod Belgien. Danmark endt med at vinde kampen 3-2 og kvalificerede sig dermed til semifinalerne.

I slutningen af karrieren spillede Kenneth Brylle for en række mindre belgiske klubber som eksempelvis Germinal Beerschot og Lierse SK. Efter karrieren blev Brylle FIFA-certificeret træner og har blandt andet været cheftræner for Hvidovre IF. Efter afslutningen af den første sæsonhalvdel trak han sig som hovedtræner. Den 1. marts 2011 vender Brylle tilbage til Belgien og blev som angrebstræner og scout i Club Brugge.

Kilder 

 Club Brugge Profile 
 Vejle Boldklub Profile 
 Europa League Top scorers' list

Fodboldspillere fra Vejle Boldklub
Fodboldspillere fra Danmark
Fodboldtrænere fra Danmark
Fodboldlandsholdsspillere fra Danmark
Fodboldspillere fra Hvidovre IF
Personer fra København
Fodboldspillere fra Club Brugge
Fodboldspillere fra PSV Eindhoven
Fodboldspillere fra RSC Anderlecht
Fodboldspillere fra Germinal Beerschot
Fodboldspillere fra Lierse SK
Fodboldspillere fra Olympique Marseille
Deltagere ved det europæiske mesterskab i fodbold 1984
Ung kærlighed

Ung kærlighed er en dansk film fra 1958. Filmen er instrueret af André Rodriquez med manuskript af Guri Barfod.

Medvirkende 
Klaus Pagh
Annie Birgit Garde
Sigrid Horne-Rasmussen
Vera Stricker
Povl Wöldike
Johannes Marott
Inger Stender
Poul Müller
Gerda Madsen
Kirsten Passer

Eksterne henvisninger 
 

Spillefilm fra Danmark
Danske film fra 1958
Addit

Addit er en lille landsby i Østjylland beliggende i Sønder Vissing Sogn. Den ligger i Region Midtjylland og hører under Horsens Kommune. Den eneste industri i området er udvinding af kvartssand i nærheden af Addit. 

Addit ligger ved landevejen mellem Silkeborg (17 kiometer) og Horsens (28 kilometer) nær store skove og Salten Langsø.

Eksterne henvisninger
Gamle fotos fra Addit by

Lokaliteter i Horsens Kommune
Tom Belsø

Tom Belsø (født 27. august 1942 i Søborg, død 11. januar 2020) var en dansk racerkører og var den første dansker i Formel 1. Han debuterede i en Volvo PV 544 i 1962 og vandt sit første løb. Op gennem 60'erne var Belsø en af de dominerende danske kørere i standardvogne sammen med bl.a. Erik Høyer, Sven Engstrøm og Aage Buch Larsen.

I 1970 skiftede Belsø til Formel Ford og avancerede op gennem rækkerne indtil han i 1973 af Frank Williams fik tilbudt en start i Sveriges Grand Prix. Her kvalificerede han sig til start trods mange tekniske vanskeligheder. Imidlertid havde han på grund af problemerne fået trænet så lidt i bilen, at Williams besluttede, at det var bedst at lade være med at køre.

Økonomiske og tekniske problemer betød, at Belsø først fik sin egentlige Formel 1-debut i 1974 i Sydafrikas Grand Prix. Her udgik han allerede ved starten, da koblingen brændte af. Problemerne fortsatte og Belsø kom kun til at køre ét Formel 1-løb mere: Sveriges Grand Prix samme år, hvor han fuldførte og sluttede som nr. 8.

Belsø fortsatte endnu et par år som racerkører i lavere rækker. Derefter trak han sig ud af motorsport og fik senere stor succes på et helt andet felt: som producent af müsli.

Referencer

Ekstern henvisning 
 Interview med Tom Belsø på motorsport.dk
 

Formel 1-kørere fra Danmark
Personer fra Gladsaxe
Engelskhorn

Engelskhorn er et musikinstrument, der tilhører træblæserfamilien. Engelskhornet kan betragtes som en obo i altleje.

Musikinstrumenter
Træblæseinstrumenter
Surbær

Slægten Surbær (Aronia) er udbredt i Nordamerika. Arterne er buske med bred, opstigende vækst, ovale blade og de hvide blomster samlet i halvskærne. Frugterne er brune eller sorte med skarpt bittert-syrlig smag og kraftigt rød saft. Her omtales kun de arter, som dyrkes i Danmark.

 Blommebladet surbær (Aronia x prunifolia)
 Brunfrugtet surbær (Aronia arbutifolia)
 Sortfrugtet surbær (Aronia melanocarpa)

Rosen-familien
Emil Hass Christensen

Emil Vilhelm Hass Christensen (23. januar 1903 på Frederiksberg – 12. januar 1982) var en dansk skuespiller.

Han havde debut Det Ny Teater i 1923. Derefter havde han engagementer ved Casino, Apollo Teatret, Dagmarteatret og Odense Teater. Sidenhen igen Det Ny Teater.

Han blev formand for Dansk Skuespiller Forbund i 1965.

Udvalgt filmografi 
Blandt de film han medvirkede i kan nævnes:

 Odds 777 - 1932
 Cirkusrevyen 1936 – 1936
 Ebberød Bank – 1943
 Bag de røde porte – 1951
 Familien Schmidt – 1951
 Det sande ansigt – 1951
 Vejrhanen – 1952
 Avismanden – 1952
 Adam og Eva – 1953
 Kriminalsagen Tove Andersen – 1953
 En sømand går i land – 1954
 Ordet – 1955
 Tre finder en kro – 1955
 Den kloge mand – 1956
 Taxa K-1640 Efterlyses – 1956
 Ung leg – 1956
 Englen i sort – 1957
 Sønnen fra Amerika – 1957
 Tre piger fra Jylland – 1957
 Andre folks børn – 1958
 Det lille hotel – 1958
 Soldaterkammerater – 1958
 Styrmand Karlsen – 1958
 Wir Wunderkinder (tysk) – 1958
 Vi er allesammen tossede – 1959
 Onkel Bill fra New York – 1959
 Baronessen fra benzintanken – 1960
 Frihedens pris – 1960
 Komtessen – 1961
 Peters baby – 1961
 Støv på hjernen – 1961
 Drømmen om det hvide slot – 1962
 Peters landlov – 1963
 Fem mand og Rosa – 1964
 Sytten – 1965
 Hold da helt ferie – 1965
 Min søsters børn – 1966
 Smukke Arne og Rosa – 1967
 Hurra for de blå husarer – 1970
 Nøglen til Paradis – 1970
 Manden på Svanegården – 1972
 På'en igen Amalie – 1973
 Bejleren - en jysk røverhistorie – 1975
 Kassen stemmer – 1976
 Olsen-banden går i krig – 1978

Eksterne henvisninger 
 
 

Skuespillere fra Danmark
Bodilprisen for bedste mandlige hovedrolle
Personer fra Frederiksberg
Elith Foss

Elith Gunnar Foss (født 8. august 1911 i Aarhus, død 19. april 1972 i København) var en dansk skuespiller.

Han var søn af skuespiller Aage Foss. 

Han gik på Det kongelige Teaters elevskole 1930-1933. Umiddelbart efter blev han ansat på teatret og forblev der til sin død. Her blev han i komiske roller arvtager for Rasmus Christiansen. Blandt hans roller kan nævnes Arv i Holbergs komedier, Bjørn Olufsen i Elverhøj (J.L. Heiberg), Sjælen i En Sjæl efter Døden (af samme), Bastian Monsen i De unges forbund (Ibsen).

Foss foretog en bemærkelsesværdig rejse i 1935 sammen med kollegaen Palle Huld. De rejste gennem Europa på en Nimbus motorcykel. To år senere drog parret af sted til Teheran – ligeledes på motorcykel. I 1945-50 var han og Palle Huld direktører for Danmarks Friluftsteater.

Foss var meget anvendt i radio og tv.

Filmografi (uddrag) 
 Kirke og orgel – 1932
 Så til søs – 1933
 Min kone er husar – 1935
 Blaavand melder storm – 1938
 I de gode gamle dage – 1940
 Sommerglæder – 1940
 Niels Pind og hans dreng – 1941
 Alle mand på dæk – 1942
 Ungdommens rus – 1943
 Kampen mod uretten – 1949
 Berlingske Tidende (film) – 1949
 Der var engang en gade – 1957
 Skibet er ladet med – 1960
 Flemming på kostskole – 1961
 Gøngehøvdingen – 1961
 Løgn og løvebrøl – 1961
 Støv for alle pengene – 1963
 Sommer i Tyrol – 1964
 Soyas tagsten – 1966
 Min søsters børn – 1966

Ekstern henvisning 
 
 

Skuespillere fra Danmark
Teaterledere fra Danmark
Personer fra Aarhus
Eigil Reimers

Eigil Reimers (10. august 1904 i Aarhus – 11. november 1976 i Sundby, København) var en dansk skuespiller.

Reimers var smedelærling i 1922 og journalistelev på Berlingske Tidende 1923, men fik smag for skuespillet og blev uddannet fra Skolescenens Elevskole 1924-1926.

Udvalgt filmografi 

 Med fuld musik – 1933
 5 raske piger – 1933
 Fange nr. 1 – 1935
 Kidnapped – 1935
 Min kone er husar – 1935
 Week-End – 1935
 Millionærdrengen – 1936
 Snushanerne – 1936
 En fuldendt gentleman – 1937
 Champagnegaloppen – 1938
 De tre, måske fire – 1939
 I dag begynder livet – 1939
 I de gode gamle dage – 1940
 Sørensen og Rasmussen – 1940
 Far skal giftes – 1941
 Gå med mig hjem – 1941
 Tror du jeg er født i går? – 1941
 Afsporet – 1942
 Alt for karrieren – 1943
 Hans onsdagsveninde – 1943
 Så mødes vi hos Tove – 1946
 Sikken en nat – 1947
 For frihed og ret – 1949
 Café Paradis – 1950
 Een blandt mange – 1961
 Slottet – 1964
 Tænk på et tal – 1969

Eksterne henvisninger 
 
 

Skuespillere fra Danmark
Personer fra Aarhus
Englen i sort

Englen i sort er en dansk film fra 1957. Et noir drama skrevet af Arvid Müller efter en roman af Erling Poulsen og instrueret af Sven Methling. Den skumle alfons Lennart Sommer (Poul Reichhardt) løslades fra fængslet og opsøger sin separerede hustru Elise (Ingeborg Brams) for at få fingre i deres fælles barn, Sanne (Maria Petri). Men den fordrukne og nervøse Elise bryder sammen og indlægges på hospitalet, hvor hun træffer den fortrinlige overlæge Arne Brandt (Emil Hass Christensen). 

De to modsætninger forelsker sig til stor misfornøjelse for Lennart og hans elskerinde, der er Brandts nuværende kone, den egoistiske Betina (Helle Virkner). Betina har en sidste nederdrægtig plan, for at at slippe af med den besværlige Elise på en 'pæn måde' - endeligt og for evigt. Flot film optaget i sort/hvid on-location i forstadsvillaer og herskabslejligheder, ingen vante studiekulisser, dermed en sjældenhed i dansk film produktion dengang.

Medvirkende 
 Emil Hass Christensen
 Helle Virkner
 Poul Reichhardt
 Ingeborg Brams
 Ellen Gottschalch
 Knud Heglund
 Bodil Miller
 Vera Stricker
 Kjeld Jacobsen
 Karl Stegger
 Lise Thomsen
 Malene Schwartz
 Holger Vistisen
 Henny Lindorff Buckhøj
 Maria Petri

Eksterne henvisninger 
 

Danske film fra 1957
Familiefilm fra Danmark
Film instrueret af Sven Methling
Pjece (våben)

En pjece ( pièce, 'stykke') er i artilleriet et stykke rørskyts med tilhørende understel samt hjul eller bælter. En pjece bruges normalt til indirekte skydning mod mål på landjorden (se krumbanevåben) eller til direkte skydning mod mål i luften eller på søen. 

Der skelnes mellem tre forskellige typer:

Mortér
Haubits
Kanon

Grænserne mellem dem er dog flydende, og der bruges til dels flere forskellige definitioner. En hyppigt brugt definition bygger på våbnets maksimale mundingshastighed. Denne er for en mortér under 333 m/s, for en haubits mellem 333 m/s og 666 m/s og for en kanon over 666 m/s.

Kilder 

Militær
Douwe Egberts

Douwe Egberts er en nederlandsk fødevarevirksomhed, som er en af verdens tre største kaffeproducenter. Virksomheden var fra 1978 til 2012 ejet af det amerikanske dagligvarefirma Sara Lee, men i 2012 blev koncernen splittet og Douwe Egberts selvstændig. Det nye moderselskabs navn er D.E. Master Blenders 1753 NV.

I 2015 fusionerede Douwe Egberts med Mondelēz og skiftede navn til Jacobs Douwe Egberts.

Historie 
Firmaet blev i 1753 grundlagt som købmandsbutik af Egbert Douwes i den nederlandske by Joure. Det voksede og solgte snart te og kaffe i flere europæiske lande. I 1978 overtog Sara Lee firmaet, og året efter købtes det danske Merrild Kaffe, der i dag er dets dattervirksomhed i Danmark og Sverige med samme virksomhedslogo.

Trivia 
 Douwe Egberts deltog i udviklingen af Senseo-maskinen sammen med Philips.

Eksterne henvisninger 

 Jacobs Douwe Egberts Professional Danmark  – Officiel hjemmeside for det professionelle marked i Danmark 

Utrecht
Fødevarevirksomheder fra Nederlandene
Kaffevirksomheder
Kristiane af Marstal

Kristiane af Marstal er en dansk film fra 1956, skrevet af Paul Sarauw, John Olsen og Annelise Reenberg, der også har instrueret.

Medvirkende 
 Knud Heglund
 Birgit Sadolin
 Louis Miehe-Renard
 Kjeld Jacobsen
 Kai Holm
 Inger Lassen
 Annemette Svendsen
 Karl Stegger
 Henry Nielsen
 Arthur Jensen
 Paul Hagen
 Ego Brønnum-Jacobsen
 Bjørn Puggaard-Müller
 Axel Strøbye

Eksterne henvisninger 
 

Danske film fra 1956
Film instrueret af Annelise Reenberg
Konsulatet

Konsulatet var den styreform, som herskede i Frankrig fra november 1799 til december 1804, dvs. den første franske republik under Napoleons styre. Han selv fungerede i hele perioden som Førstekonsul (svarende til præsident), en stilling som i 1802 blev forlænget til livstid.

Som medregenter havde han et par ekstra konsuler, som efterhånden blev skiftet ud. Perioden var præget af ro og organisering indadtil, udadtil afsluttedes Revolutionskrigene i 1802, men Napoleonskrigene nåede dog at bryde ud året efter.

Perioden blev afsluttet, da Napoleon i 1804 udnævnte sig selv til kejser.

Frankrigs historie
Frankrigs præsidenter

Dette er en liste over Frankrigs præsidenter.

Præsidenter under den Anden Republik 1848-1852

Præsidenter under den Tredje Republik 1871-1940

Vichy-regeringen 1940-1944

Præsidenter under den Fjerde Republik 1947-1959

Præsidenter under Den Femte Republik siden 1959 

† = Døde i embedet/myrdet

Noter

Kilder 

 Elysee - 'Presidents of the Republic'

Præsidenter
 
Lister over præsidenter
Blå bånd

Blå bånd kan have flere betydninger:
Blå bånd (atletik) – udmærkelse i atletik.
Blå bånd (cykling) – tildeles indehaveren af timerekorden.
Blå bånd (Nordatlanten) – udmærkelse til det skib der har krydset nordatlanten på kortest tid.
Claudius

Tiberius Claudius Drusus Nero Germanicus (1. august 10 f.Kr. i Lyon – 13. oktober 54 e.Kr. i Rom) var Roms fjerde kejser.

Claudius var søn af kejser Tiberius’ broder Drusus og Augustus’ niece Antonia. Han voksede op som  kejserfamiliens sorte får, da han var plaget af stammen, halten og muskellidelser og fik kun enkelte symbolske embeder. I adskillige år var han historiker, foragtet af slægten og i fare under terroren. Efter mordet på nevøen Caligula i januar 41 e.Kr. udråbtes den aldrende Claudius uventet til kejser i mangel af bedre, og Senatets forsøg på at genindføre republikken blev kvalt i fødslen. 

Hans regeringstid blev fredelig efter Caligulas tyranni og prægedes af økonomiske reformer og byggeriarbejder som vandledninger og en ny havn ved Tiberens munding. Under hans styre fik frigivne slaver for alvor adgang til ministerposter og kom til at danne et alternativ til det  aristokratiske embedskorps. Blandt de nye var Pallas og Narcissus. Claudius’ egen stilling er stærkt omdiskuteret: enten er han en ren marionet eller en indflydelsesrig mand med egne meninger. Han viste stor interesse for retspleje og indtog dommersædet. Kejsermagten blev ikke svækket under ham, selv om han gav afkald på ydre fyrstepræg. Pengegaver til garden blev fast tradition ved kejserskifte.

En væsentlig udenrigspolitisk begivenhed var den begyndende erobring af England (Britannien) i år 47; før havde romerne kun haft enkelte støttepunkter på kysten. I de næste år kom Sydengland under imperiet, og han var formel leder af en del af felttoget. I Palæstina slog han år 44 en opstand ned under kong Herodes Agrippa, en af hans ungdomsvenner.

Særlig opmærksomhed fik Claudius’ kejserinde Messalina (hans tredje hustru), som i samtidige kilder skildres som skandaløst umoralsk og meget indflydelsesrig. Hun henrettedes 48 efter nye skandaler og et formodet forsøg på statskup. Hans sidste hustru var niecen Agrippina Den Yngre, som dominerede ham og fik ham til at adoptere hendes søn Nero med forbigåelse af hans egen søn Britannicus. Claudius døde kort efter, sandsynligvis forgiftet på hustruens initiativ. Han blev ophøjet til gud.

I samtidige historikeres fremstillinger skildres Claudius ofte som en fordrukken og halvkomisk svækling, der lunefuld og letpåvirkelig lod sig lede af andre. Ikke desto mindre viste han sig i flere krisesituationer i stand til at gribe hurtigt og hårdhændet ind, lige som han havde betydelige intellektuelle interesser. Hans sygdom er blevet tolket som sanktvejtsdans eller spastisk lammelse.

Claudius har i det 20. århundrede fået særlig berømmelse, der gør ham til en af de bedst kendte tidligere kejsere: forfatteren Robert Graves' romaner Jeg, Claudius (1934) og Claudius og Messalina (1937) skildrer ham som en begavet mand, der overlever ved at spille nar. Romanerne filmatiseredes af BBC i 1976 med Derek Jacobi i hovedrollen.

Eksterne henvisninger 

 http://www.roman-emperors.org/claudius.htm
 Fuld online-version af historikeren Tacitus' skildring af Claudius (på engelsk)

Kejsere fra Romerriget
Overspringshandling

Inden for etologien betyder overspringshandling en tilsyneladende irrelevant handling, som et dyr foretager, når dets instinkter giver det selvmodsigende beskeder, så flere uforenelige adfærdselementer stimuleres samtidig. Et eksempel kan være dyret, der i kamp motiveres til både aggression og flugt. Et sådant dyr kan pludselig begynde at pudse sin pels, tørre sit næb af mod en gren, eller udvise seksualadfærd. Som regel vil overspringshandlingen være ganske kortvarig, da den ydre situation vil stille krav – i eksemplet vil modstanderen udnytte chancen og enten stikke af eller fortsætte kampen.

Det danske ord kan ofte oversættes til det engelske "procrastination", men inden for etologien oversættes overspringshandling til "displacement activity".

I dagligdagssproget 
Denne indre konflikt mellem forskellige instinkter i dyret og det tilfældige resultat har også båret over i dagligsproget, hvor det især bruges om mennesker. Her er "overspringshandling" efterhånden i grove træk kommet til at betyde 'en handling man udfører i stedet for at udføre en handling, man egentlig burde udføre'.

For universitetsstuderende har man det lignende begreb akademisk rengøring. Det er når en studerende gør rent i stedet for at arbejde med et større – måske ubehageligt – gøremål, som at læse til eksamen eller skrive en opgave eller et afgangsprojekt.

Overspringshandlinger kan ofte observeres som en kæde af umiddelbart unødvendige eller mindre vigtige handlinger, hvis prioritet løbende højnes. Således udsættes den vigtige opgave oftest til sidste øjeblik. En anden ting, der observeres, er at den studerende oftest starter en "overspringsdag" med meget gode hensigter, men jo nærmere en given opgave kommer, desto mere interessante bliver disse overspringshandlinger.

Overspringshandlingen har forbindelse til det filosofiske tankeeksperiment kaldet "Buridans æsel". Det interessante problem ligger i det mulige paradoks, der kan opstå når to slags handlinger synes lige vigtige for et individ, hvorved beslutningen imellem dem kan synes umulig. Fx kan den studerende have en kortsigtet interesse i at more sig og en langsigtet interesse i at færdiggøre en opgave. Samtidig giver for meget morskab problemer på længere sigt, mens opgaveskrivningen på kortere sigt er en ubehagelig og stressende aktivitet. Dette føles som et dilemma, der så forsøges "løst" med en helt tredje aktivitet, som hverken er sjov eller nødvendig, men som i det mindste er noget andet end ubeslutsomhed.

Oprindelse 
Den første beskrivelse af overspringshandlinger (omend det næppe er den første gang ordet blev anvendt) blev skrevet af englænderen Julian Huxley i 1914. Den efterfølgende forskning i overspringshandlinger var en direkte konsekvens af østrigeren Konrad Lorenz' arbejde med instinkter. Ikke desto mindre var den første omtale af fænomenet herefter i de to hollandske forskere Nikolaas Tinbergen og Adriaan Kortlandts værker fra 1940.

Referencer 

Psykologi
Etologi
Hendes store aften

Hendes store aften er en dansk film fra 1954, instrueret af Annelise Reenberg, der også har skrevet manuskriptet med John Olsen.

Medvirkende
Helle Virkner
Poul Reichhardt
Johannes Meyer
Karin Nellemose
Angelo Bruun
Bodil Steen
Olaf Ussing
Lili Heglund
Poul Müller
Ib Schønberg

Eksterne henvisninger 
 

Danske film fra 1954
Film instrueret af Annelise Reenberg
Tante Tut fra Paris

Tante Tut fra Paris er en dansk film fra 1956, skrevet og instrueret af Peer Guldbrandsen.

Medvirkende
Ellen Gottschalch
Mogens Wieth
Lily Weiding
Henning Moritzen
Helle Virkner
Jakob Nielsen
Preben Lerdorff Rye
Aage Winther-Jørgensen
Else Jarlbak
Jørgen Ryg

Eksterne henvisninger 
 

Komediefilm fra Danmark
Danske film fra 1956
Film instrueret af Peer Guldbrandsen
Gengæld (film)

Gengæld er en dansk film fra 1955, instrueret og skrevet af Peer Guldbrandsen.

Medvirkende 
 Preben Lerdorff Rye
 Kirsten Rolffes
 Betty Helsengreen
 Jørgen Buckhøj
 Kjeld Petersen
 Elsa Kourani
 Ib Schønberg
 Jakob Nielsen
 Aage Winther-Jørgensen
 Einar Juhl
 Per Buckhøj

Eksterne henvisninger 
 

Dramafilm fra Danmark
Danske film fra 1955
Film instrueret af Peer Guldbrandsen
Tanjung Pinang

Tanjung Pinang er hovedbyen på den indonesiske ø Bintan.

Geografi

Klima 

Byer i Indonesien
31 f.Kr.



Begivenheder 
 Gaius Julius Cæsar Octavianus bliver romersk konsul for tredje gang. Hans partner er Marcus Valerius Messalla Corvinus 
 2. september – Romerske borgerkrig: Søslaget ved Actium – Ud for Grækenlands vestlige kyst, sejre Octavian over Marcus Antonius og Cleopatra
 Masada-fæstningen bliver fuldendt.

Født

Dødsfald

Sport 

31
Ananke-gruppen

Ananke-gruppen er en underinddeling blandt planeten Jupiters måner: Den er opkaldt efter dens største "medlem", månen Ananke, og de øvrige måner i denne gruppe har omløbsbaner omkring Jupiter der i større eller mindre grad ligner Anankes omløbsbane. En af de ting der er fælles for disse måner, er at de alle bevæger sig i retrograd retning omkring Jupiter; de kredser populært sagt "den gale vej rundt".

Afhængig af hvor snævert man definerer gruppen, er der mellem 8 og 16 medlemmer: De otte måner der uomtvisteligt hører til denne gruppe, er:
 Ananke
 Euanthe
 Harpalyke
 Iocaste
 Mneme
 Praxidike
 S/2003 J 16
 Thyone
De øvrige medlemmer, som passer mere eller mindre godt ind i gruppen, er:
 Euporie
 Helike
 Hermippe
 Orthosie
 S/2003 J 3
 S/2003 J 15
 S/2003 J 18
 Thelxinoe

Den Internationale Astronomiske Union har vedtaget, at jupitermåner med retrograde omløb, herunder månerne i Ananke-gruppen, skal have navne der ender med bogstavet e.

Jupiters måner
Den hvide hingst

Den hvide hingst er en dansk film fra 1961.
 Manuskript og instruktion Harry Watt.
Blandt de medvirkende kan nævnes:

 Osvald Helmuth
 Preben Neergaard
 Lise Ringheim
 Baard Owe
 Karl Stegger
 Helge Kjærulff-Schmidt
 Paul Hagen
 Lise Thomsen
 Preben Mahrt
 Henry Lohmann

Eksterne henvisninger 
 

Spillefilm fra Danmark
Danske film fra 1961
Henførelsessystem

I fysiken er et henførelsessystem et system af fysiske legemer med ure, som giver mulighed for at bestemme tid og sted af en begivenhed i forhold til disse legemer. Bestemmelse af sted er formaliseret ved at markere legemer med adskillige tal og på den måde lave et koordinatsystem.

GPS satellitter med sine atomure er et eksempel af et henførelsessystem.

Se også
Inertialsystem

Navigation
Tidsbestemmelse
Carme-gruppen

Carme-gruppen er en underinddeling af planeten Jupiters måner: Den er opkaldt efter dens største "medlem"; jupitermånen Carme, og de øvrige 16 medlemmer har omløbsbaner der liger denne månes bane. Gruppen omfatter følgende måner:
 Aitne
 Arche
 Erinome
 Eukelade
 Chaldene
 Isonoe
 Kale
 Kallichore
 Kalyke
 Pasithee
 S/2003 J 5
 S/2003 J 9
 S/2003 J 10
 S/2003 J 17
 S/2003 J 19
 Taygete

Månen S/2003 J 10 falder lidt udenfor gruppen med en excentricitet på 0,4295, hvor de øvrige medlemmers baneexcentricitet ligger mellem 0,24 og 0,31. Et af de fælles træk ved disse måner er, at de følger en retrograd omløbsbane, dvs. de bevæger sig populært sagt den "gale vej rundt" om Jupiter. Den Internationale Astronomiske Union har vedtaget, at alle jupitermåner med retrograd omløbsretning skal have navne der ender på bogstavet e.

Jupiters måner